**Iestājpārbaudījums *uz 8. klasi*, *angļu valoda***

**Iestājpārbaudījuma programma**

Iestājpārbaudījuma mērķis

Novērtēt izglītojamo zināšanu un prasmju kopumu, atbilstoši Ministru kabineta 2018. gada 27. novembra noteikumu Nr. 747 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” prasībām mācību priekšmetu standartā *Svešvaloda.*

Iestājpārbaudījuma adresāts

Iestājpārbaudījumu veic pretendenti, atbilstoši Rīgas valsts vācu ģimnāzijas Uzņemšanas kārtībai (5.04.2022.) uzņemšanai vispārējās pamatizglītības 2. posma (7.-9.klase) izglītības programmā Rīgas Valsts vācu ģimnāzijā

Darba uzbūve

Darbs veidots *angļu valodā*, tam ir viens variants. Izpildei paredzētais laiks ir 30 minūtes.

Iestājpārbaudījuma darba daļu īpatsvars un izpildei paredzamais laiks.

|  |  |  |
| --- | --- | --- |
| Daļa | Daļas īpatsvars % | Izpildes laiks, min |
| Valodas lietojums | 70-65 | 20 |
| Rakstīšana | 35-30 | 10 |
| Kopā | 100 | 30 |

Uzdevumu veidi

|  |  |
| --- | --- |
| Uzdevumu veidi | Īpatsvars visā darbā, % |
| Atbilžu izvēles | 25 - 30 |
| Ievietošanas/ savietošanas  | 25 - 30 |
| Tukšo vietu aizpildīšanas | 25 - 30 |
| Tekstveide | 15 - 20 |

Palīglīdzekļi, kurus atļauts izmantot iestājpārbaudījuma laikā

Darbs veicams ar zilas vai melnas krāsas pildspalvu. Pie izglītojamajiem no brīža, kad ir pieejams pārbaudījuma materiāls līdz pārbaudījuma beigām, nedrīkst atrasties saziņas un informācijas apmaiņas ierīces.

Vērtēšanas kārtība

Iestājpārbaudījumu vērtē saskaņā ar iestājpārbaudījuma komisijas izstrādātiem vērtēšanas kritērijiem.

|  |  |
| --- | --- |
| Daļa | Kritēriji  |
| Valodas lietojums  | * Punktu iegūst par katru pareizi izvēlēto un atzīmēto vārdu vai vārda gramatisko formu atbilstoši dotajam tekstam.
* Punktu iegūst par katru saturiski un gramatiski pareizi izvēlēto un tukšajā vietā tekstā ierakstīto vārdu bez pareizrakstības kļūdām.
 |
| Rakstīšana  | * Punktu iegūst par pareizi izveidotu teikuma uzbūvi bez pareizrakstības kļūdām un par pareizi izlocītu darbības vārdu.
 |

Iestājpārbaudījuma saturs

**Tiek pārbaudīts valodas lietojums sekojošu tēmu ietvaros:**

1. Veido īpašības vārdu izteicienus.
2. Atšķir vienkāršo un ilgstošo tagadni.
3. Zina izteicienus ar *make*, *do*, *get*.
4. Atšķir vienkāršo un ilgstošo pagātni.
5. Prot veidot antonīmus, ja ir dots īpašības vārds.
6. Zina un lieto pareizi teikumos *when, as* un *when.*
7. Zina un lieto *a loto f, a little, a few, some, any, much, many.*
8. Veido nenoteiktos vietniekvārdus ar *some-, any-, no-, every-.*
9. Atšķir izmantotos saikļus un apstākļa vārdus teikumā.
10. Izprot un veido īpašības vārdu salīdzinošās un pārākās pakāpes.
11. Veido pareizi teikumus, ja ir divi darbības vārdi pēc kārtas (*Verb patterns)*.
12. Atšķir un lieto salikto tagadni un vienkāršo pagātni.
13. Prot veidot darbības vārdu, īpašības vārdu vai apstākļa vārdu, ja ir dots lietvārds.

|  |  |
| --- | --- |
| Daļa  | Pārbaudāmās prasmes  |
| Valodas lietojums | * lieto valodas gramatiskos un leksiskos resursus
* lieto zināšanas par valodas struktūru, teikumu uzbūvi, leksiku
 |
| Rakstīšana  | * veido pareizus teikumus, ievērojot gramatiskos likumus
 |